बर्दिबास । महोत्तरीको बर्दिवासमा आयोजित प्रदेश नम्बर २ स्तरीय राष्ट्रव्यापी खुल्ला आधुनिक संगीत प्रतियोगिता बुधबार सम्पन्न भएको छ । रेडियो नेपालको ६८ आँै वार्षिक उत्सवको अवसरपारी संगित प्रतियोगितामा प्रदेश नम्बर २ का महोत्तरी, सर्लाही, धनुषा लगायतका जिल्लाबाट ११ जना संगितकर्मी प्रतियोगी सहभागी भएका थिए । प्रतियोगितामा प्रथम भएकी विनिता नेपालीले १० हजार नगद सहित स्वर्ण पदक र प्रमाणपत्र, दोश्रो हुने विनोद चुँडालले ७ हजार ५ सय नगदसहित रजत पदकका साथमा प्रमाणपत्र र तृतीय हुने जीवनाथ पोखरेलले ५ हजार नगदसहित कास्यपदक र प्रमाणपत्र प्राप्त गरेका थिए । कार्यक्रममा सहभागी ११ जना प्रतियोगीलाई प्रशंसा पत्र प्रदान गरिएको थियो । प्रतियोगितामा छनौट भएका प्रतियोगीहरुले चैत १८ गते रेडियो नेपालको केन्द्रीय कार्यालय सिहंदरबारमा हुने अन्तिम चरणको प्रतियोगितामा भाग लिन पाउने छन् ।